cyanic-selkie/wikianc huggingface dataset:
Beklimming fan de Mont Ventoux
Ynhâld
Op in stuit gie Petrarca sitten en iepene in eksimplaar fan 'e Confessiones fan 'e tsjerkfaar Augustinus fan Hippo dat er meinommen hie. De earste tekst dy't er lies, wie: "Minsken besauwe har oer berchtoppen, oer ûnbidige weagen fan 'e see, oer brede wetterfallen yn rivieren, oer de alomfiemjende útstrutsenens fan 'e oseaan, oer de draaiïngs fan 'e stjerren. Mar foar harrensels hawwe se gjin belangstelling." Underweis werom, by de berch del, wie Petrarca stil en beprakkesearre er de idelheid fan 'e minsklike winsken en de nommelens fan 'e net-oantaaste minsklike gedachten. Doe't se te neare nacht wer yn Malaucène oankamen, skreau Petrarca it hiele brief oan ien stik wei nei eigen sizzen "hastich en foar de fûst wei op".
Erik Seerden
Oansprekkende resultaten
Seerdens meast oansprekkende resultaten yn it keatsen binne de folgjende: :
Sikstus II (paus)
Ferearing
Siktus is patroanhillige foar in goede waaksdom fan druven en beannen. Ek is Sikstus beskermhillige fan swiere froulju. Dêrnjonken kin er oanroppen wurde by pine yn 'e hals, rêch en ûnderrêch.
De Sixtustsjerke fan Seisbierrum is in oarspronklik oan Sixtus II wijde tsjerke.
Daddy's Home (film)
Plot
Op in stuit wurdt it Brad, dy't oars altyd fan it goede yn 'e minske útgiet, dúdlik dat Dusty fan doel is om him út it libben fan Sara en de bern te ferdriuwen, sadat er syn gesin weromhawwe kin. Hy konfrontearret Dusty mei dat fermoeden, en dy erkent dat er gelyk hat. Hy foeget deroan ta dat er Brad oprjocht in sympatike fint fynt, wat it allegear wat dreger makket, mar ek dat kin him net fan syn foarnimmen ôfbringe. Troch dy iepenhertichheid fan Dusty eskalearret de rivaliteit tusken him en Brad. De oare moarns, as eltsenien wekker wurdt, docht bliken dat Brad in krystbeam opset hat en it hiele hûs foarsjoen hat fan krystfersiering, hoewol't it mids april is. Hysels is ferklaaid as de krystman, dy't fan 'e Noardpoal kommen is nei't er fan Brad heard hie hoefolle feestdagen oft Dusty wol net mei syn bern mist hie. Njonken in oerfloed fan djoere krystkado's foar de bern en Sara (allegear fan Brad en net ien fan Dusty) hat Brad ek in pony foar Megan kocht en kaartsjes foar in NBA-basketbalwedstryd foar Dylan.
Westerlauwerske Friezen
De Fryske Frijheid
Trochdat de Franken de hiele Fryske hegere adel útrûge of ferdreaun hiene, bestie der yn Westerlauwersk Fryslân gjin lânshearlik gesach mear en kaam it lienstelsel, sa't dat him yn 'e rest fan Jeropa ûntjoech, yn 'e Fryske gebieten nea fan 'e grûn. Om't de Frankyske keningen, en letter harren erfgenamten, de keizers fan it Hillige Roomske Ryk, harren net om 'e Fryske gebieten bekroaden, koe him dêr in steatsfoarm ûntwikkelje dy't bekend wurden is as de Fryske Frijheid. Dat hold yn dat der gjin lânshear (in greve of hartoch of sokssawat) oan it haad fan 'e steat stie, hoewol't it gesach fan 'e keizer, yn it fiere Dútslân, yn namme wol erkend waard. Dy "Frijheid" betsjutte trouwens net dat elkenien frij wie yn 'e sin sa't dat tsjintwurdich faak opfette wurdt. Inkeld de adel en de eigenerfde boerestân, dy't yn 'e Fryske gebieten troch it ûntbrekken fan it lienstelsel yninoar oerrûnen, wiene wier frij. Fan bûtenôf wie der in protte krityk op dizze sitewaasje, want it waard sjoen as ûnkristlik; elts moast ommers in hear boppe him hawwe, dat wie de wil fan God.
In ein oan 'e frijheid
Oan 'e ein fan 'e fyftjinde iuw wiene de Westerlauwerske Friezen inoar al jierren oanien op it libben gien, en hiene dêrmei harren krêften foar in grut part ferspile. Sa koe it, dat 1498 in Dútsk aventoersman, hartoch Albrecht fan Saksen, sûnder in protte swierrichheden hiel Westerlauwersk Fryslân wist te feroverjen. Dy Albrecht fan Saksen wie derby helle troch de Skieringers, krekt doe't de Fetkeapers mei stipe fan 'e stêd Grins op it punt stiene en besljochtsje de striid foargoed yn harren foardiel. Mar al rillegau krigen de Skieringers troch dat se it Hynder fan Troaje binnenhelle hiene. Want Albrecht wist fan 'e Dútske keizer dien te krijen dat dy him hear ("potestaat") fan Westerlauwersk Fryslân makke.
Yn 1555 giene de Nederlannen, en dêrmei Westerlauwersk Fryslân, oer yn 'e hannen fan Filips II, de soan fan Karel V, dy't kening fan Spanje wie. Om in ferskaat oan redens, mar fral de ekonomyske delgong en it dêrmei ferbânhâldende oanboazjen fan 'e earmoede, ferset tsjin Filips syn sintralisaasjepolityk en wearze oer de bienhurde ferfolging fan 'e kalvinistyske ketters, briek yn 1568 de Nederlânske Opstân út, dy't útmûne yn 'e Tachtichjierrige Oarloch. Dêrby wisten de Nederlânske rebellen, ûnder lieding fan Willem fan Oranje, nei yn 't earstoan in tal swiere nederlagen lit te hawwen, de Spaanske troepen út in grut part fan 'e noardlike Nederlannen, wêrûnder Westerlauwersk Fryslân, te ferdriuwen. Yn 1581 waard Filips II ôfsward as kening en yn 1585 ferklearre de Republyk fan 'e Feriene Provinsjes him ûnôfhinklik. Om't der nei 1581 gjin lânshear mear wie, soe men úthâlde kinne der doe yn Westerlauwersk Fryslân in nije perioade fan Fryske Frijheid oanbriek.
Yn 'e Nederlânske ienheidssteat
Mei de foarming fan it keninkryk kaam der net, sa't guon woene, in weromkear nei de steatsynrjochting fan 'e âlde Republyk. Krektoarsom, men gie fierder op 'e wei dy't yn 'e Frânske Tiid ynslein wie, dat it nije keninkryk waard in ienheidssteat, mei net mear as beheind foech foar de Provinsjale Steaten. Troch de ynset fan 'e ynfloedrike jonker Idsert Aebinga van Humalda naam Westerlauwersk Fryslân datoangeande oant 1825 noch in útsûnderingsposysje yn, mar dêrnei waard ek Fryslân lykskeakele mei de oare provinsjes.
Politike status
Maatskiplik wurde de Westerlauwerske Friezen fertsjintwurdige troch de Ried fan de Fryske Beweging (RFB), en op polityk mêd troch de Fryske Nasjonale Partij (FNP), dy't yn 1962 oprjochte waard. De Westerlauwerske Friezen binne sûnt 2005 yn Nederlân erkend as nasjonale minderheid ûnder it Kovenant foar de Fryske Taal en Kultuer, yn neifolging fan it Ramtferdrach foar de Beskerming fan Nasjonale Minderheden fan 'e Ried fan Jeropa. Statistysk sjoen wurde de Westerlauwerske Friezen lykwols nuver genôch yn Nederlân net foar in aparte groep oanmurken. Wol hat it Westerlauwersk Frysk sûnt 1956 yn 'e provinsje Fryslân in offisjele status as 'twadde rykstaal', dy't gelyk is oan dy fan it Nederlânsk. In útwreiding dêrop waard yn 1995 by wet fêstlein. Fan gefolgen is it Westerlauwersk Frysk tsjintwurdich rjochtsjildich yn 'e rjochtspraak en as bestjoerstaal.
Jûky (folk)
Demografy
Neffens gegevens fan 'e Amerikaanske folkstelling fan 2010 wiene der doe noch 569 minsken fan Jûky-komôf, mei dêrûnder 255 folbloed-Jûky. Dy hearre tsjintwurdich ta de federaal erkende Round Valley Yndianestammen, in multy-etnyske stamme-organisaasje dy't syn haadkertier yn Covelo hat. Yn 2010 hiene de Round Valley Yndianestammen 1.124 leden, dêr't etnyske Jûky 50,6% fan útmakken.
Skiednis
De Jûky wenje al sûnt minskewitten yn 'e krite fan 'e Round Valley, yn noardlik Kalifornje. Hja wiene ien fan 'e mar in pear oarlochssuchtige Yndiaanske folken fan Kalifornje, yn 'e mande mei de Mohave. De earste Jeropeaan dy't it wengebiet fan 'e Jûky oandie, wie de Spaanske ûntdekkingsreizger Juan Rodríguez Cabrillo, yn 1542, hoewol't ûnbekend is oft dy kontakt makke hat mei de Kato. Neitiid hearde noardlik Kalifornje oant 1821 by de Spaanske koloanje Nij-Spanje, en dêrnei noch in fearnsiuw by Meksiko, mar noch de Spanjerts, noch de Meksikanen bekroaden har in protte om it uterste noarden fan harren grûngebiet.
Yn 1870 makke de Amerikaanske presidint Ulysses S. Grant de Nome Cult Farm ta in selsstannich reservaat op grûn fan 'e Wet op de Fjouwer Reservaten, dy't yn 1864 troch it Amerikaanske Kongres oannommen wie. Yn 't earstoan waard it nije reservaat oantsjut as de Covelo Yndianemienskip, mar nei ferrin fan tiid kaam it bekend te stean as it Round Valley Yndianereservaat. Nei 1887 waard ûnder de Wet-Dawes it mienskiplik grûnbesit fan 'e stammen ferparte ûnder yndividuële Yndianen. Under de Wet op de Yndiaanske Reorganisaasje, fan 1934, namen de Round Valley Yndianestammen har hjoeddeiske bestjoerlike foarm oan. Hjoed de dei hawwe de Round Valley Yndianestammen troch hast hûndertfyftich jier fan yninoar om te trouwen in mienskiplike kultuer en libbenswize ûntwikkele en in feriene mienskip opboud.
Johnny Sins
Johnny Sins, echte namme: Steve Wolfe (Pittsburgh, 31 desimber 1978), is in Amerikaansk pornografysk akteur. Hy sette yn 2006 útein mei in wurkpaad yn 'e Amerikaanske pornoyndustry en spile yn in grut tal films. Hy stiet bekend om syn keale holle en syn spierde uterlik, en hat him ûntjûn ta ien fan 'e bekendste pornoakteurs fan 'e Feriene Steaten. Sins waard alve kear nominearre foar in AVN Award en wûn yn 2016 in Xbiz Award.
Ivanovski-kleaster (Pskov)
It Kleaster fan de Berte fan Jehannes de Doper (Russysk: Ивановский монастырь; Ivanovski monastyr) wie eartiids in russysk-otterdoks kleaster yn Pskov. Ferneamd is de oan Jehannes de Doper wijde katedraal fan it kleaster, ien fan de âldste tsjerken fan Ruslân, dy't werom giet op de earste helte fan de 12e iuw. De tsjerke stiet yn it sintrum oan de linker kant fan de rivier de Velikaja, tichteby it kremlyn fan Pskov.
Gregoarius VII (paus)
Libben
Gregoarius VII waard tusken 1020 en 1030 as Hildebrand yn Toskane berne. Hy wie in benediktynske muonts en neffens letter ûndersyk nei alle gedachten in reguliere koarhear fan in biskopstsjerke. Under sokke geastliken wie de herfoarming fan de tsjerke in tige populêre saak. As aartsdiaken spile Hildebrand fanôf it midden fan de iuw in belangrike rol yn de tsjerkepolityk. Lykas by alle herfoarmings sette Hildebrand him fral yn tsjin de hannel yn geastlike saken, de ferdieling fan amten ûnder minsken fan de hegerein om dêrmei foardiel te dwaan, morele mistannen yn de tsjerke en de ynfloed fan leken op it tsjerklike libben.
Scrabble
Skiednis
Yn 1991 waard it earste wrâldkampioenskip scrabble hâlden yn Londen, folge troch in twadden-ien yn 1993 yn New York.
Hege punteoantallen
Yn Fryslân kin it Frysk Wurdboek as skiedsrjochter brûkt wurde. By it Nederlânsk is de Dikke Van Dale de akseptearre skiedsrjochter foar de tastiene wurden, hoewol ‘t ek de offisjële ScrabbleWoordenLijst (basearre op de Dikke Van Dale) yn populariteit tanimt. Der binne ek offisjeuze wurdlisten yn boekfoarm, op cd-rom en online te krijen. Sokke listen binne ek yn de ferskate app-stores te keap as app foar op de telefoan. De spulrigels oangeande de tastiene wurde kinne per taal ferskile. Troch de spilers kinne dêroer ôfspraken makke wurde.
Letters
Boppesteande tabel jout de letterwearden fan in Nederlânske scrabblespul. In soad "Nederlandse uitgaven" ha lykwols in oare nûmering (A1, B3, C3, ...).
Golem
In golem (Hebriuwsk: גולם‎‎; útspr.: [ɡɔlɛm], likernôch: "gòl-lèm") is yn 'e Joadske folkloare in antropomorf (op 'e minske lykjend) mytysk wêzen dat alhielendal makke is fan dead materiaal (yn 'e regel klaai of modder) en dat dêrnei troch it gebrûk fan magy libben ynblaasd is. It wurd 'golem' komt yn it Hebriuwske orizjineel fan it Alde Testamint fan 'e Bibel foar yn Psalm 139:16 as galmi (גלמי), dat "myn golem" betsjut en ferwiist nei de ûnfoltôge minsklike foarm fan 'e skriuwer yn 'e eagen fan God. Fierders wurdt de term 'golem' yn 'e Mishnah brûkt foar in ûnbeskaafd persoan, in barbaar, wylst it wurd yn it moderne Hebriuwsk foarkomt yn 'e betsjutting fan "dom" en/of "helpeleas". Ek komt it foar yn it Jiddysk as goylem, dat in oantsjutting is foar in knoffelich of traach persoan.
De Golem fan Chełm
De âldste beskriuwing fan 'e skepping fan in golem troch in histoaryske persoan giet oer de rabbyn Elijah Ba'al Shem út it Poalske Chełm (1550-1583). Ferskate boarnen út 'e santjinde en de achttjinde iuw fertelle it ferhaal dat dy rabbyn in golem makke dy't jierrenlang swier wurk foar him opknapte, oant er almar grutter groeide en Elijah Ba'al Shem benaud waard dat er wat makke hie dat úteinlik it hielal ferneatigje soe. Dêrom naam er doe de shem wei dy't yn 'e foarholle fan 'e golem siet, sadat it wêzen ta stof útinoar foel. Lykwols soe de rabbyn by it weinimmen fan 'e shem troch de golem yn it gesicht ferwûne wêze.
Gouden Griffel
Njonken de Gouden Griffel rikt deselde organisaasje tagelyk ek de Sulveren Griffel út (dêr't ek oersettings nei it Nederlânsk foar yn oanmerking komme) en it Gouden en it Sulveren Pinseel foar de bêst yllustrearre berneboeken. Sûnt 1997 besteane fierders ek de Gouden en de Sulveren Tút (Gouden en Zilveren Zoen), foar de bêste boeken foar tiners. Fan 1954 oant 1970 bestie der ek al in berneboekepriis, mar doe waard der mar ien inkeld berneboek bekroane, dat dan útroppen waard ta it Kinderboek van het Jaar.
Bekende berneboekeskriuwers dy't alris in Gouden Griffel wûn hawwe, binne û.m. Jan Terlouw, Paul Biegel, Jaap ter Haar, Guus Kuijer, Els Pelgrom, Annie M.G. Schmidt, Toon Tellegen en Willem Wilmink. Foar in list mei alle winners fan 'e Gouden Griffel, sjoch op dizze side, op 'e Nederlânske Wikipedy.
Weromkommen fan Jezus
thumb|It weromkommen fan Jezus, in glês-yn-leadraam yn de [[St. Matthew's German Evangelical Lutheran Church yn Charleston, Súd-Karolina]] thumb|Grykske [[ikoan fan it weromkommen fan Jezus om 1700 hinne]] It Weromkommen fan Jezus of Parousia (fan it Gryksk: Δευτέρα Παρουσία, Deftéra Parousía) wurdt yn it leauwen fan it kristendom, de islaam en it bahaïsme it tasizzen bedoeld dat Jezus Kristus wer weromkomme sil nei syn himelfeart twatûzen jier ferlyn.
Jihadi John
Jihadi John is de bynamme fan in lieder fan in sel fan Islamityske Steat, dy't yn 'e mande mei de trije oare leden Alexanda Kotey, El Shafee Elsheikh en Aine David ferantwurdlik holden wurdt foar de ûnfiering en moard op 27 sjoernalisten, helpferlieners en oaren yn de tiid dat Islamityske Steat oer grutte dielen fan Syrje en Irak hearske.
Merlyn (tydskrift)
Merlyn wie in literêr tydskrift fan Kees Fens, H.U. Jessurun d' Oliveira en J.J. Oversteegen. It blêd ferskynde foar it earst yn novimber 1962. Der ferskynden fjouwer jiergongen oant en mei 1966; it tydskrift waard útjûn troch útjouwerij Athenaeum-Polak & Van Gennep.
Brimley (Michigan)
Superior Township, Chippewa County, Michigan
BRIT Award
De útrikkingsseremoanje fan 'e BRIT Awards waard altyd live op 'e tillefyzje útstjoerd, oant Samantha Fox en Mick Fleetwood yn 1989 in show presintearren, dy't hielendal yn it hûndert rûn en wêryn't suver neat gie sa't it repetearre wie. Neitiid waard it evenemint hast tweintich jier lang in jûn yn 't foar opnommen, mar yn 2007 waard it wer in live-útstjoering, op 'e stjoerder ITV. Sjonger Robbie Williams hat it rekôr fan 'e measte BRIT Awards yn besit: 12 as solo-artyst en 5 as lid fan 'e band Take That. Der bestiet ek in besibbe groep prizen foar klassike muzyk, de Classic BRIT Awards.
Albert White Hat
Libben
Dy persoanlike ûntwekking foel dermei gear dat White Hat syn bern op 'e skoalle kamen. Hy begûn him doe yn it skoaldistrikt fan Todd County yn te setten foar ûnderwiis yn 'e Lakota-taal, dat doedestiden gjin diel útmakke fan it reguliere lesprogramma. Uteinlik nifele er sels in stavering en in lesmetoade yninoar, en ûntjoech er him ta taalûnderwizer. Neitiid waard er oansteld as dosint oan 'e Sinte Gleska Universiteit fan it Rosebud Yndianereservaat, dêr't er 25 jier lang lesjoech. Hy waard oansteld as heechlearaar en as haad fan 'e fakulteit Lakota-Stúdzjes oan 'e Sinte Gleska Universiteit. Meitiid ferfine er syn lesmetoade, dy't útputtend gebrûk makket fan foarbylden út 'e kultuer fan 'e Brulee-Lakota, en kaam er wiid en siid bekend te stean as dé taalwittenskipper op it mêd fan it Lakota. Sadwaande waard ferskillende kearen by him oankloppe troch filmmakkers út Hollywood, dy't de Yndianen yn harren westerns autentyk Lakota prate litte woene, mar dêrfoar earst de teksten yn dy taal oerset krije moasten. White Hat wurke datoangeande ferskate kearen as fertaler mei oan films, wêrûnder it mannichfâld bekroande Dances with Wolves, fan Kevin Costner, út 1990.
Creed (film)
Prizen
Creed waard nominearre foar de MTV Movie Award foar film fan it jier, de Teen Choice Award foar favorite dramafilm en de NAACP Image Award foar treflike spylfilm. Regisseur Ryan Coogler waard nominearre foar de Empire Award foar bêste regisseur en de NAACP Image Award foar treflike regisseur fan in spylfilm. Titelrolspiler Michael B. Jordan waard nominearre foar de Empire Award foar bêste akteur, de MTV Award foar bêste manlike akteur, de Teen Choice Award foar favorite filmakteur yn in dramafilm en de NAACP Image Award foar treflike akteur yn in spylfilm.
Filmsearje
Creed wie sawol it sânde diel fan 'e Rocky-filmsearje, as in spin-off fan dy rige. De film folget op Rocky Balboa en giet foarôf oan Creed II, dy't yn 2018 útkaam.
Herfoarme Kapel (Hurdegaryp)
Skiednis
De kapel waard yn 1935 boud foar de rjochtsinnige herfoarmen. Yn 2005 hold de herfoarme evangelisaasjeferiening op te bestean.
Sûnt 2006 wurdt de tsjerke brûkt troch de doe oprjochte gemeente fan de Hersteld Herfoarme Tsjerke. De gemeente hat likernôch 100 leden.
Immanuel (Noardburgum)
Skiednis
De frijmakke tsjerke waard yn 1975 en 1981 fergrutte en ferboud.
Fleanende Hauk
Dielname oan wyldwestshows
Yn 1898 joech Fleanende Hauk him by de wyldwestshow fan William Frederick Cody, better bekend as Buffalo Bill. Dêrmei reizge er de hiele Feriene Steaten troch en besocht er ek Jeropa. Nei it ferstjerren fan it opperhaad Izerne Sturt, yn 1916, waard Fleanende Hauk de oanfierder fan 'e Yndiaanske artysten fan 'e show. Letter trede er op mei de Miller Brothers 101 Ranch en it Sells Floto Circus. Fleandende Hauk wie nei alle gedachten it langst fan alle Yndianen aktyf yn wyldwestshows, fan 1898 oant 1930. By in optreden yn New York, yn 1898, kaam er yn 'e kunde mei de fotografe Gertrude Käsebier, dy't him frege om foar har te posearjen. Dy gearwurking smiet in yndrukwekkende fotorige op.
Teffens krige Fleanende Hauk troch syn wurk as wyldwest-artyst kunde oan majoar Israel McCreight, in âld-legerofsier dy't by syn wente yn Du Bois, yn 'e steat Pennsylvania, in sterk beboske perseel lân hie, dat er beskikber stelde oan 'e Yndiaanske leden fan wyldwestshows om op te kampearjen. Oan it begjin fan 'e tweintichste iuw naam Fleanende Hauk de Ingelske namme Moses Flying Hawk oan. Nei't er yn 1930 opholden wie mei optreden, kearde er werom nei it Pine Ridge Yndianereservaat fan Súd-Dakota. Yn 'e winter fan 1930 op 1931 skreau er dat hy en syn folk inkeld fan 'e hongerdea rêden wiene troch jeften fan byldhouwer Gutzon Borglum en it Reade Krús. Doe't er ein desimber 1931 yn 'e âlderdom fan 77 jier kaam te ferstjerren, waard sein dat er fan honger omkommen wie.
Douglas DC-7
Skiednis
Pan American World Airways brûkt de DC-7C foar syn earste non-stop tsjinst tusken New York en Londen. Dat twong konkurrint BOAC om itselde tastel oan te skaffen yn stee fan te wachtsjen op it klearkommen fan de Bristol Britannia.
Maatskippijen
Maatskippijen dy't ea mei de DC-7 flein hawwe binne ûnder oaren: Alitalia, American Airlines, BOAC, Braniff Airways, Caledonian Airways, Delta Air Lines, Eastern Air Lines, Emirates, Japan Airlines, KLM, National Airlines, Northwest Orient, Martinair, Panair do Brasil, Pan American World Airways, Pan American-Grace (Panagra), Sabena, SAS, Swissair, THY Türk Hava Yolları, Thomas Cook en United Airlines.
Janine van Elzakker
Ek wurke se mei oan it radioprogramma Ronflonflon mei 'Jacques Plafond' (Wim T. Schippers). Sy fertolke de stimmen fan:
Rehobothtsjerke (De Westereen)
Skiednis
De earste kristlik-grifformearde tsjerke fan De Westereen waard yn 1914 boud. Twa jier letter hie De Westereen in selsstannige kristlik-grifformearde gemeente. Mei de bou fan in nije tsjerke yn 1925 waard de namme Rehoboth oannomen. De gemeente groeide fierder en yn de jierren 1930 bouden frijwilligen in sydfleugel oan.
Magoniden
De Magoniden wiene in politike dynasty yn it Kartaachske Ryk fan 550 f.Kr. oant 340 f.Kr. De dynasty waard troch Mago I stifte, dêr't Kartago de machtichste Fenisyske koloanje ûnder waard. Under de Magoniden wreide it Kartaachske Ryk him út mei westlik Lybje, Sardynje en yn krapoan tsien jier it grutste part fan Sisylje.
Skiednis
Doe't Mago oan de macht kaam, feroare de bûtenlânske polityk fan Kartago in bot. Nei de kolonisaasje fan it eilân Ibytsa waard Kartago fan ien fan de Fenisyske koloanjes ta de machtichste yn it westlike Middellânske Seegebiet. It wie oant doe hieltyd noch ekonomysk ôfhinklik fan syn memmestêd Tyrus, mar waard dêrnei hieltyd mear selsstannich.
Mago waard opfolge troch syn soan Hasdrubal I, dy't wer opfolge waard troch Hamilkar Mago, de soan fan Hasdrubal syn broer Hanno. Yn dy snuorje wiene der konflikten mei de Griken yn Sisylje en der binne berjochten dat Kartago in alliânsje oangean woe mei de Perzyske kening Kserkses om meiïnoar de Griken te ferslaan. Herodotus neamde dat de Slach by Himera tusken de Kartagers en de Griken op deselde dei wie as de Slach by Salamis yn 480 f.Kr. De Griken wûnen beide slaggen en Hamilkar sneuvele yn Himera.
By it belis fan de Grykske stêd Agrigentum sloech der in ynfeksjesykte troch it Kartaachske legerkamp hinne, dêr't Hannibal sels ek oan ferstoar. Hannibal syn neef Himilko II, dy't in soan fan Hanno de Seefarder en in pakesizzer fan Hamilkar wie, naam de macht yn Kartago oer. Hy waard pas yn 396 f.Kr. offisjeel kroane, want de kroaning moast yn Kartago sels plakfine en moast er dus wachtsje dat er yn Sisylje dien wie.
Platte (Súd-Dakota)
Platte is in stêd yn it súdeastlike part fan 'e Amerikaanske steat Súd-Dakota. It is ferneamd nei de Platte Creek, in pleatslik sydstreamke fan 'e rivier de Missoury. Neffens in offisjele skatting út 2013 hie Platte doe rom 1.200 ynwenners. It plakje hat in oerflak fan 2,6 km².
Skiednis
Foarôfgeande oan 'e kolonisaasje fan it gebiet troch de blanken, dy't pas yn 1880-er jierren begûn, hearde de krite fan Platte ta it wengebiet fan 'e Sû (Sioux). De namme fan it stedsje komt nei 't skynt fan in pelskeapman dy't Bernard Pratte hiet en dy't op it plak wenne dêr't wat doedestiden de Fish Creek neamd waard, útmûne yn 'e Missoury. It streamke waard letter nei de man ferneamd, mar de namme waard misstavere op in lânkaart (mooglik troch betizing mei de rivier de Platte) en sa kaam de beek en letter ek it stedsje fan 'Platte' te hjitten ynstee fan 'Pratte'.
Synonym
Brûken
De oarspronklike reden foar it ferskil yn betsjutting ferdwynt nei lange tiid faak út it ûnthâld. Sa identifisearje folken har faak mei de nammen dy’t histoarysk oan earder libbende folen jûn waarden, ek al is dy sibskip hast net oan te toanen.
Synonimen binne ek gauris in boarne foar eufemismes. Fryske synonimen binne neist it Frysk Wurdboek ek te finen yn Frysk Puzelwurdboekpuzelwurdboeken.
Frans Haarsma
Libben en wurk
Haarsma wie oant syn dea tsientallen jierren iepenlik befreone mei de feministysk teologe en kollega oan deselde universiteit (oant beide mei emeritaat giene), Catharina Halkes (1920-2011). Sy en har bern ûndertekenen mei de famylje Haarsma ek de rou-advertinsje.
Taekwondo op de Paralympyske Simmerspullen 2020
200px|thumb|right|200px|Makuhari Messe
Degihaanske talen
It Kansa, it Osadzje en it Ponka binne no útstoarn, wêrfan it Kansa yn begjin 1980-er jierren en it Osadzje yn 2005 mei de dea fan Lucille Roubedeaux, de lêste memmetaalsprekster. It Omaha en it Kwapou hawwe noch marzjinale oantallen sprekkers, opteld by de 60 om. Yn 2012 kamen op 'e Twadde Jierlikse Degihaanske Gearkomste taalaktivisten fan alle fiif Degihaanske folken byinoar om te oerlizzen oer refitalisearringsprogramma's foar harren talen.
Peter and Wendy
Sawol it oarspronklike toanielstik as de roman waarden ynspirearre troch it gesin Llewelyn Davies, fan wa't Barrie in hûsfreon wie. Peter and Wendy waard yn it Feriene Keninkryk útjûn troch Hodder & Stoughton, en yn 'e Feriene Steaten troch Charles Scribner's Sons. Yn 1929 droech Barrie de auteursrjochten op syn Peter Pan-wurken oer oan it Londenske Bernesikehûs fan Great Ormond Street, dat se foar wat it Feriene Keninkryk oangiet, noch altyd yn besit hat en der al mear as njoggentich jier fan profitearret. It ferhaal fan Peter and Wendy is bûten de Angelsaksyske wrâld benammen bekend fan 'e jûnfoljende tekenfilm Peter Pan, fan Disney, út 1953.
Botanyske Tún fan Chicago
Organisaasje en doelen
De botanyske tún is eigendom fan it Forest Preserve District of Cook County, en wurdt eksploitearre troch it Hortikultureel Genoatskip fan Chicago (CHS). De Botanyske Tún fan Chicago gie iepen yn 1972 en wie oant 2022 foar it publyk fergees tagonklik. Fan dat jier ôf mei der yntreejild heft wurde dat net mear bedrage mei as $35 de persoan. Op it terrein is ek de Joseph Regenstein Jr. School of the Chicago Botanic Garden fêstige, dy't hortikulturele opliedings biedt. De botanyske tún sels is ek in feriening, dy't mear as 50.000 leden hat, wat it grutste ledetal is fan alle botanyske tunen yn 'e Feriene Steaten. De Botanyske Tún fan Chicago is de op alve nei wichtichste toeristyske attraksje fan 'e stêdekloft fan Chicago.
List fan planetoïden 69201-69300
Dit is in list fan planetoïden 69201-69300.
Maui
Geografy
Maui hat in oerflak oan lân fan 1.883,4 km². Trije oaren fan 'e Hawaï-eilannen lizze deunby. Yn it noardwesten wurdt Maui fan it buoreilân Molokaï skaat troch it Pailolo-kanaal, yn it westen fan Lanaï troch it ‘Au‘au-kanaal en yn it súdwesten fan Kahoölawe troch it ʻAlalākeiki-kanaal. Kahoölawe leit sa tichtby dat in fitte swimmer by hege need (en goed waar) dêrwei oerstekke kin nei Maui. Oan 'e súdeastkant fan Maui leit it eilân Hawaï in stik fierderôf, oare kant it ʻAlenuihāhā-kanaal, mar dochs noch tichtbyernôch dat de toppen fan 'e fulkanen de Mauna Kea en de Mauna Loa fanôf Maui te sjen binne.
Skiednis
Om 300 (n.Kr.) hinne arrivearren de earste minsken op 'e Hawaï-eilannen, dat Polyneziërs wiene dy't nei alle gedachten fan 'e Markwesaseilannen yn it hjoeddeiske Frânsk-Polyneezje kamen. Maui wie ien fan 'e earste eilannen dy't troch harren kolonisearre waarden. In twadde migraasjeweach, mei kolonisten fan Raiateia en Bora Bora (ek yn Frânsk-Polyneezje), folge yn 'e alfde iuw. It eilân waard lang troch rivalisearjende ali‘i (haadlju) bestjoerd, oant it omtrint de midden fan 'e alfde iuw feriene waard ûnder it bestjoer fan Paumakua, de earste kening fan Maui. De macht fan it keninkryk Maui berikte in hichtepunt yn 'e tiid fan Kahekili II, dy't regearre fan 1765 oant 1794. Neitiid waard de hiele Hawaïaanske arsjipel yn 1795 feriene ta ien keninkryk ûnder de hearskippij fan Kamehameha de Grutte, dy't ôfkomstich wie fan it buoreilân Hawaï.
Yn 'e heechtijdagen fan 'e walfiskfeart (1843-1860) wie Lāhainā, op Maui, in wichtich havenplak, dat yn ien seizoen oandien waard troch mear as 400 skippen, wêrfan 100 tagelyk. Dat late ek ta heechtijdagen fan dronkenskip en prostitúsje, dêr't de sindelingen om 'e nocht tsjin krewearren. Uteinlik wie it de ferfanging fan walfiskoalje troch petroaleum, yn 'e twadde helte fan 'e njoggentjinde iuw, dy't in ein makke oan 'e gong fan saken yn Lāhainā. Yn 1898 kaam Maui troch de Amerikaanske anneksaasje fan Hawaï ûnder Amerikaansk bewâld.
Bestjoer
It eilân Maui makket bestjoerlik diel út fan 'e county Maui, dy't ek de buoreilannen Kahoölawe en Lanaï omfiemet, mei dêropta Molokaï útsein it Kalaupapa-skiereilân. It haadplak fan Maui County, de stêd Wailuku, leit op Maui.
Standing Rock Yndianereservaat
Skiednis
De súdgrins fan it Standing Rock Reservaat, mei it Cheyenne River Reservaat, rûn oarspronklik by de Grand River lâns, mar yn 1909 waard troch de Amerikaanske oerheid in stripe lân besuden dy rivier oerhevele fan Cheyenne River nei Standing Rock. Yn 1910 waarden de dielen fan it Standing Rock Reservaat dy't mienskiplik eigendom fan 'e stamme wiene, frijjûn foar kolonisaasje troch blanken.
Ponka (taal)
Taalgebiet
It Ponka waard foarhinne sprutsen op 'e Grutte Flakten fan Noard-Amearika, yn it noardeastlike part fan 'e Amerikaanske steat Nebraska, yn 'e neite fan Niobrara. Letter waard it ek sprutsen yn noardlik Oklahoma, yn 'e krite om it hjoeddeiske Ponca City en White Eagle, dêr't de Ponka-Yndianen yn 1877 hinne deportearre waarden.
Dionigi di Borgo San Sepolcro
Libben
Yn 'e stêd Napels wenne Dionigi yn it augustynske kleaster dêre, en fungearre er op 11 oktober 1339 as tsjûge foar de offisjele skinking fan lân oan it kleaster troch in Napolitaanske ealman, bedoeld foar de bou fan in tsjerke. Mei syn astrology en syn kennis fan Klassyk Latyn wûn er de geunst fan kening Robert fan Napels. Dyselde liet him al yn 'e winter fan 1338 op 1339 in rûzje besljochtsje tusken de ferskillende partijen mank de boargerij fan 'e stêd l'Aquila. Op ynstigaasje fan Robert waard Dionigi op 17 maart 1340 wijd ta biskop fan Monopoli, yn Apúlje, dat ûnderdiel útmakke fan it Keninkryk Napels. Ut dy tiid oerlibbet in houliksfergunning mei Dionigi syn hantekening, datearre op 5 juny 1340, dy't letter weromfûn is tusken de korrespondinsje fan paus Benediktus XII. Dionigi kaam frij hommels te ferstjerren op 31 maart 1342, doe't er likernôch 42 jier âld wie. Hy waard begroeven op it tsjerkhôf fan Agostino alla Zecca, mei in sark dêr't Petrarca in grêfskrift foar skreau.
Neder-Sû Yndianemienskip
De Neder-Sû Yndianemienskip (Ingelsk: Lower Sioux Indian Community) is in federaal erkende Yndiaanske stamme-organisaasje yn 'e Feriene Steaten, mei in eigen reservaat yn 'e steat Minnesota.
Aleksander Nevskikatedraal (Wolgograd)
De Aleksander-Nevskikatedraal (Russysk: Алекса́ндро-Не́вский собо́р; Aleksandro-Nevski sobor) is in russysk-otterdokske katedraal yn Wolgograd, Ruslân. De katedraal waard yn 2021 foltôge en is in rekonstruksje fan de katedraal út it begjin fan de 20e iuw, dy't yn de Sovjet-tiid opblaasd waard.
Lanaï
Demografy
Neffens gegevens fan 'e folkstelling fan 2010 hie Lanaï doe in befolking fan 3.100 minsken, wat delkomt op in befolkingstichtens fan 8,6 minsken de km². Yn 2000 hie it eilân noch 3.200 ynwenners. It iennichste plak fan ienige betsjutting op it eilân is Lāna‘i City, dêr't by de folkstelling fan 2000 99% fan 'e eilanners wenne (3.164 fan 3.193). As in census-designated place (in plak dat apart telt wurdt yn it ramt fan 'e folkstelling) is Lāna‘i City poer in statistysk oard, mei't it gjin apart bestjoer fan 'e rest fan it eilân hat. Fan 'e tradisjonele ahupua‘a hat Kamoku fierwei de grutste befolking, om 'e simpele reden dat it grutste part fan Lāna‘i City binnen de grinzen fan Kamoku falt. Lytsere dielen fan Lāna‘i City lizze yn 'e ahupua‘a Ka‘a en Paoma‘i. De oare tsien ahupua‘a binne frijwol ûnbewenne. Der is ien skoalle op Lanaï, de Lanai High and Elementary School, dy't sawol leger as middelber ûnderwiis biedt.
Gerrit Achterberg
Achterberg yn it Frysk
Ferskate gedichten fan Gerrit Achterberg binne nei it Frysk ta oerbrocht troch klassyk oersetter Klaas Bruinsma, dy't benammen bekend is troch syn ferfrysking fan Homêros syn Ilias en Odyssee en in hiele rige Aldgrykske toanielstikken fan skriuwers as Sofokles, Aiskylos, Euripides en Aristofanes. De fertalings fan fersen fan Achterberg, Rutger Kopland, Tom van Deel en Hans Faverey binne yn te sjen by Tresoar, al is út it lemma yn it digitaal argyf fan Tresoar net op te meitsjen oft se ea publesearre binne, of fan hokker jier oft se datearje (útsein de fermelding "20e eeuw").
Just Another Heartache
Just Another Heartache is in liet fan 'e Amerikaanske sjongster Chely Wright. It heart ta it sjenre fan 'e countrymuzyk.
Willem Penaat
Literatuer
🇦🇹, ''Willem Penaat. Meubelontwerper en organisator 1875/1957'' (Rotterdam 1988), útjouwerij 010, ISBN 90-6450-061-4.
Judah Löw ben Bezalel
Neilittenskip
Op it mêd fan 'e joadske filosofy wurdt Löw noch altyd eare om't er "balkanisearring fan it joadsk gedachteguod foarkaam" (yn 'e wurden fan rabbyn Nachman Bulman). Löw syn wurken foarmen in boarne fan ynspiraasje foar de Poalske tûke fan it gassidisme, en teffens foar in weach fan lettere Torahwittenskippers út Litouwen en Letlân, wêrûnder rabbyn Eliyahu Eliezer Dessler (1892-1953) en rabbyn Abraham Isaac Kook (1864-1935).
Mark Kermode
Priveelibben
Kermode troude yn 1991 mei Linda Ruth Williams, in heechleararesse filmkeunst oan 'e Universiteit fan Exeter. Mei har hat er twa bern. Yn 'e 1980-er jierren hold Kermode der kommunistyske tinkbylden op nei en ûnderhold er bannen mei de Revolúsjonêre Kommunistyske Groep (RCG). Hy is noch altyd in republikein. Kermode is ek in feminist en in peskataarjer (hy yt fisk, mar gjin fleis) en ien dy't sneins nei tsjerke giet. Yn febrewaris 2010 publisearre er by Random House syn autobiografy It's Only a Movie, dy't er sels omskreau as "ynspirearre troch wiere foarfallen".
Belis fan Haarlim (1572-1573)
Betsjutting en neisleep
Nettsjinsteande dat alles, hiene de Spanjerts oan 'e Opstân dochs in gefoelige psychologyske klap tabrocht. Don Freark sels hie no hope dat er nei it foarbyld fan Haarlim de oare opstannige Hollânske stêden dochs noch flot weromwinne koe. Dat foel lykwols ôf. Earst waard er troch syn eigen rebelske troepen opholden, dy't no wolris soldij ûntfange woene, en doe't dy opskuor delbêde wie, die bliken dat Alkmar, de folgjende te belegerjen stêd, in stik dreger yn 'e pine te setten wie as Haarlim. Op 8 oktober, doe't de Spaanske kampeminten derûnder strûpten om't om Alkmar hinne de diken trochstutsen wiene, en mei in twadde winter yn 'e rinfuorgen om in stêd hinne yn it foarútsjoch, joech don Freark it oer. Hy liet it Belis fan Alkmar opbrekke en loek him werom op Amsterdam. En sa begûn by Alkmar de fiktoary.
Frans Decker
Biografy
Hy wie lid fan it Sint Lukasgilde yn Haarlim fan 1706 oant sy dea. Decker syn learlingen wiene Cornelis van den Berg, Tako Hajo Jelgersma en Cornelis van Noorde. Jelgersma makke in gravuere mei syn portret.
Aleksander II (paus)
Libben
Paus Aleksander II waard berne as Anselmo da Baggio yn de omkriten fan Milaan. Om it jier 1055 hinne waard Anselmo ta preester wijd. Hy hearde ta de herfoarmingsgesinden. Sûnt 1053 wied er biskop fan Lucca en yn 1061 waard er de lieder fan de Tsjerke. As pauslik legaat befoardere er de herfoarmingsbeweging Pataria. Foar dat doel teach er mei de aartsdiaken Hildebrand, de lettere paus Gregoarius VII, mei Petrus Damiani nei Milaan.
Ezra (Gryksk)
Ynhâld
Ezra 4:6 befettet in ferwizing nei in kening Ahasfearos. Etymologysk is dat deselde as de Perzyske kening Kserkses I, dy't eins tusken 486 en 465 f.Kr. regearre, en sadwaande op dit plak anagronistysk is. Dêrfandinne dat guon teksthistoarisy de namme "Ahasfearos" mei in oare Perzyske foarst identifisearje. Yn Ezra (Gryksk) is dizze ferwizing ferfongen troch de oanfoljende passaazje, de saneamde Inclusio, dy't Syrus de Grutte, Darius de Grutte en Artakserkses I yn harren histoaryske folchoarder ferskine lit.
Dêryn wurdt ferhelle hoe't de weropbou fan 'e Timpel fan Jeruzalim, dêr't de út 'e Babyloanyske Ballingskip weromkearde Joaden mei úteinset wiene, oant it twadde jier fan it regear fan Darius behindere waard (Ezr. (G.) 2:30b). Dêrnei wurdt ferteld oer in feest oan it hof fan Darius (Ezr. (G.) 3), hoe't Darius ûnthiet om 'e rest fan 'e ballingen te repatriëarjen (Ezr. (G.) 4) en hoe't dyselden te Jeruzalim mei blydskip en feestfieren ynhelle waarden (Ezr. (G.) 5:1-6). Troch dizze oanfolling wurdt it boek Ezra in ôfrûne gehiel, dat los stean kin fan it boek Nehemia. Sterker noch, guon saakkundigen, lykas W.F. Albright en Edwin M. Yamauchi, binne fan tinken dat Nehemia earder as Ezra nei Jeruzalim weromkearde, wat betsjutte soe dat de boeken yn 'e Bibel ferkeardom steane.
Cabinetberchtme
It Cabinetberchtme stiet, yn 'e mande mei it Selkirk-berchtme, dat justjes fierder nei it westen leit, bekend as ien fan 'e rûchste en (net tafallich) ek meast ûnoantaaste berchkriten yn 'e Feriene Steaten. Winterdeis binne de Cabinets ûnbegeanber, mar simmerdeis foarmje se in trekpleister foar berchbeklimmers en kuierders. Der komme mûldierharten, wapitys, elanden, grouhoarnskiep, Amerikaanske swarte bearen, grizzlybearen, wargen, grize wolven, reade lynksen, Kanadeeske lynksen en in grut tal lytsere bistesoarten foar. In diel fan it gebiet, beëasten de rivier de Bull, yn 'e neite fan Noxon, hat in beskerme status ûnder de namme fan 'e Cabinet Mountains Wyldernis. Behalven oan natoerskientme is it Cabinetberchtme nei de miening fan geologen wierskynlik ek ryk oan mineralen.
Nicolae Dică
Libbensrin as spiler
Cămătaru spile yn de jeugd, fan 1998 oant 2000, by Dacia Pitești. Hy spile it grutste part fan syn karriêre foar de Roemeenske klups FC Argeș en Steaua Boekarest. Foar Steaua debutearre hy yn 2004, hy soe hjir 4 jier fuotbaljen bliuwe. Yn dizze jierren wint Dică yn 2005 en 2006 de Divizia A, de Roemeenske Earedifyzje.
Fadrique Álvarez de Toledo, 4e hartoch fan Alva
Werom yn Spanje
Mei fanwegen de mislearre fjildtocht fan syn soan waard de hartoch fan Alva yn 1573 as Spaanske lânfâd fan 'e Nederlannen ferfongen troch don Luis de Requesens y Zúñiga. Heit en soan kearden dêrop werom nei Spanje. Sa't syn heit al freze hie, foel don Freark yn syn heitelân op 'e nij yn ûngenede. Dêrby spile mooglik ek mei dat Alva sels noch yn heech oansjen stie, sadat it foar syn yntrigearjende politike fijannen oan it Hof makliker wie om him fia syn kwetsbere soan oan te fallen.
Hoe dan ek, yn 1578 waard de saak fan it ferbrutsen trou-ûnthjit weriepene, en doe kaam oan it ljocht dat don Freark ûnder syn finzenskip yn 1566 temûk en by folmacht (d.w.s. dat er net persoanlik by it sluten fan it houlik oanwêzich wie) troud wie mei syn nicht María Álvarez de Toledo, de dochter fan García Álvarez de Toledo, 4e markys fan Villafranca del Bierzo. Dat wie dien mei goedkarring fan syn heit, de hartoch fan Alva, om foar te kommen dat don Freark dochs noch twongen wurde koe om mei de hofdame Magdalena de Guzmán te trouwen. Mar it gie streekrjocht yn tsjin 'e doetiidske oarders fan 'e kening. Doe't er dat allegear hearde, hie Filips II syn nocht. Don Freark waard oppakt en fannijs fêstsetten yn it Kastiel fan La Mota, wylst syn heit fan it Spaanske Hof ferballe waard.
Doornspijk
Skiednis
Doornspijk waard al likernôch om it jier 800 as "Villa Thornspiic" neamd. Eartiids lei it sintrum fan it plak noardlik fan it hjoeddeiske doarp oan de dyk fan de Sudersee. Nei't de Ludgerustsjerke troch de floed fan 1825 en bliksemynslach ferlern gyng, waard der mear it lân yn in nije tsjerke boud. It nije doarpssintrum kaam om dy nije tsjerke hinne te lizzen. Yn it midden fan de 19e iuw is troch de tsjintwurdige kearn de Suderseestrjitwei (Zuiderzeestraatweg) oanlein.
De Tsjerkedyk (Kerkdijk) yn Doornspijk foarmet it paad nei de âlde Ludgerustsjerke, dy't doedestiids de âlde delsetting oan de Sudersee ferbûn mei it achterlân.
Lena (rivier)
De Lena is befarber fan de stêd Ust-Kût ôf, dêr't it Baikal-Amoerspoar de rivier mei in brêge krúst. In grut part fan it jier leit de Lena lykwols tichtferzen en is skipfeart net mooglik. By Tiksi, dat oan ien fan de trije befarbere eams fan de delta leit, is de rivier mar trije moanne it jier te befarren, súdliker fan maaie oant oktober. De foarnaamste stêd oan de Lena is Jakûtsk.
Bommesmiter
In bommesmiter is in militêre fleanmasine ornearre foar it oanfallen fan grûndoelen mei bommen, torpedo's of raketten.
J.M. Barrie
Dat stik wie sa populêr dat Barrie it yn 1911 omwurke ta de roman Peter and Wendy. Hoewol't er ek neitiid noch súksesfol wie as skriuwer, smiet Peter Pan in skaad oer al syn lettere wurk. It soe ek de famkesnamme Wendy popularisearre hawwe. Yn 1913 waard Barrie troch kening George V as baronet yn 'e adelstân ferheft. Hy wie troud mar hie gjin bern, hoewol't er de Llewelyn Davies-jonges nei it ferstjerren fan harren âldelju min ofte mear adoptearre. Foar syn dea joech er it auteursrjocht op alle Peter Pan-wurken wei oan it Bernesikehûs fan Great Ormond Street, dat der noch altyd fan profitearret.
Karriêre
Underwilens hie Barrie Better Dead (1887) yn eigen behear publisearre, mar dat ferkocht net. Ek de duology Sentimental Tommy (1896) en Tommy and Grizel (1900), oer in jonge en letter jongeman dy't fêsthâldt oan bernlike fantasij mei in ûngelokkich ein, diene it net bêst. Underwilens rekke Barrie, dy't nei Londen ferfearn wie, almar mear op it teäter oriïntearre. Dat begûn mei in toanielstik dat in biografy fan 'e dichter Richard Savage wie, skreaun troch Barrie en H.B. Marriott Watson, dat lykwols mar ien kear opfierd waard en tige minne resinsjes krige fan 'e teäterkritisy. Fuort dêrnei brocht Barrie Ibsen's Ghost (1891) op 'e planken, in parody op 'e stikken Hedda Gabler en Gengangere ("Spûken") fan 'e Noarske toanielskriuwer Henrik Ibsen, dat it folle better die. Troch syn trêde toanielstik, Walker, London, út 1892, kaam Barrie yn 'e kunde mei de jonge aktrise Mary Ansell, mei wa't er op 9 july 1894 troude.
Barrie hie nei Peter Pan noch in lange rige oare súksessen op it toaniel, wêrfan't in protte maatskippijkrityk befetten, mei't er trochgie mei in yntegrearjen fan syn persoanlike opfettings yn syn wurk. The Twelve Pound, út 1910, giet oer in frou dy't by har man wei giet sadree't se sels ynkommen generearje kin. Oare toanielstikken, lykas Dear Brutus (1917) en Mary Rose (1920), giene wer oer it nea ferâlderjende bern en parallelle wrâlden. Yn 1909 en 1911 wie Barrie fierders, yn 'e mande mei in stikmannich oare toanielskriuwers, behelle yn in beweging dy't besocht de Britske teätersensuer te beëinigjen. Fan 1919 oant 1922 tsjinne er as rektor fan 'e Universiteit fan St Andrews, yn Skotlân, en fan 1930 oant syn dea wied er kânselier fan 'e Universiteit fan Edinburgh. Syn lêste toanielstik wie The Boy David, út 1936, dat in dramatisearre werfertelling is fan it bibelske ferhaal fan kening Saul en de jonge David.
Houlik
Barrie kaam yn 1891 yn 'e kunde mei de Mary Ansell, nei't er syn freon Jerome K. Jerome frege hie oft dy ek in tsjeppe jonge aktrise koe om in rol yn syn toanielstik Walker, London te spyljen. Hja rekken befreone, en sy holp syn famyljeleden om him te fersoargjen doe't er yn 1893 en 1894 tige siik rekke. Barrie frege har om mei him te trouwen, en de brulloft fûn plak op 9 july 1894 yn syn berteplak Kirriemuir, koart nei't er wer opbettere wie. Nei't it skynt, waard harren houlik nea konsumearre, en yn elts gefal hiene se gjin bern.
Duncan Laurence
Duncan Laurence wûn mei it nûmer "Arcade" foar Nederlân it Eurofisy Sjongfestival yn 2019.
The Voice of Holland
De Moor die yn 2014 mei oan it fyfte seizoen fan The Voice of Holland en kaam yn it programma mei it nûmer Sing fan Ed Sheeran. Yn it team fan Ilse DeLange wist er de heale finale te heljen.
Léa (bibelsk persoan)
Mem
Om't Rachel ynearsten gjin bern krige bea hja Jakob har slavinne Bilha oan, dy't swier waard en Jakob de twa soannen Dan en Naftali joech. Om't Léa net mear by Jakob slepte en gjin bern mear krije koe, joech ek hja har slavinne Zilpa oan Jakob, dy't ek twa soannen joech: Gad en Azer. Op in dei kaam Léa's âldste soan Rûben werom fan it fjild mei in leafdesapel foar syn mem. De knol, dêr't nei alle gedachten alrún mei ornearre wurdt, hie de reputaasje om de fruchtberens te fergrutsjen. Om't Rachel frustrearre wie dat hja sels net swier rekke, frege hja, yn ruil foar in nacht mei Jakob, de leadesapel fan Léa. Dat like Léa wol goed ta en dy nacht slepte hja mei Jakob. Léa rekke op 'e nij swier en krige in soan, Issaskar. Dêrnei waarden ek noch Sebûlon en Dina berne. Doe tocht God oan Rachel en makke dat hja twa soannen krige: Joazef en Benjamin.
Yn 'e rin fan de tiid gyng it Jakob goed en wylst Jakob's feestapel jimmeroan grutter waard, rekke Laban hieltiten mear kwyt. De oergeunst by Laban wie grut en it waard tiid foar Jakob om werom te gean nei syn famylje. Sawol Léa as Rachel stipen Jakob, beide dochters wiene yn harren heit teloarsteld; hy hie harren ferkocht en ek nochris harren erfenis der trochhinne jage. Beide froulju reizgen mei Jakob en al it neiteam en it fee út Paddan-Aram nei it lân Kanaän.
Grut-Berlyn
Oanrin
thumbnail|De stêd Berlyn yn 1855 noch binnen de stedsmuorren Nei't de Yndustriële Revolúsje úteinsette begûn de doe noch frij lytse residinsjestêd Berlyn hurd te waaksen. Benammen nei de stifting fan it Dútske Keizerryk en de yntinsive yndustrialisaasje yn it midden fan 'e 19e iuw begûn de stêd noch hurder te waaksen. Op it lân fan de buorgemeenten dêr't noch in soad lânbou wie, kamen nije wenwiken en fabriken.
Njonkelytsen waakste Berlyn wol troch en der ûntstie in grut stêdlik gebiet, dêr't de kearnstêd nettsjinsteande de tafoegings fan 1860 mar in lyts part fan foarme. De bestjoerlike fersplintering soarge foar problemen foar bygelyks in beheining by de oerienstimming yn stedsûntjouwing en ferfier. Dat probleem waard fan 1890 ôf hieltyd grutter. Lykwols de rikere boargers profitearren fan dy bestjoerlike sitewaasje, om't der yn de foarstêden belestingoazes, lykas Grunewald, wiene en dêr grutte fillawiken ûntstiene. Yn de earmere kearnstêd mei de arbeiderswiken giene de belestingen dêrfoaroer omheech, fanwege de hege sosjale útjeften.
Groß-Berlin-Gesetz
Troch de anneksaasjes woeks it grûngebiet fan Berlyn fan 66 km² nei 878 km². It ynwennertal ferdûbele oant 3,8 miljoen. Fan de 1,9 miljoen nije Berliners wennen der sa'n 1,2 miljoen yn de sân omlizzende stêden. De nije gemeente waard ôfskieden fan de provinsje Brandenboarch en foarme in eigen selsstannige bestjoersregio.
A Peace Divided
A Peace Divided is in science fiction-roman fan 'e hân fan 'e Kanadeeske skriuwster Tanya Huff. De titel betsjut: "In Ferdielde Frede". It boek foarmet it twadde diel fan Huff har Peacekeeper-searje, dy't ta de gruttere Confederation-searje heart. Haadpersoan is Torin Kerr, in froulike ûnderofsier by it marinierskorps fan 'e takomstige Konfederaasje fan 'e minskheid mei bûtenierdske rassen. A Peace Divided is skreaun yn it personele perspektyf en kin los fan 'e oare dielen fan 'e rige lêzen wurde. It boek waard yn 2017 publisearre troch de Amerikaanske útjouwerij DAW Books, mei in omslach dy't makke wie troch Paul Youll. Dy publikaasje waard hast daliks folge troch in werútjefte by de Britske útjouwerij Titan Books.
Coenraad Jacob Temminck
Ferstjerren
Temminck kaam begjin 1858 yn Leien te ferstjerren, yn 'e âlderdom fan 79 jier.
Ostasjkov
Skiednis
It plak is bekend sûnt de 14e iuw. Yn in brief út 1371 fan Algirdas oan de patriarch fan Konstantinopel wurdt skreaun oer in eilân mei de namme 'Klitsjen' en in grinsstedsje fan Moskoovje mei deselde namme oan de Seligermar. Nei't it eilân yn 1393 plondere waard troch piraten út Novgorod namen twa oerlibbers, Ostasjko en Timofej, it beslút om nei it fêstelân te gean en dêr doarpen te stiftjen. Dat waarden Ostasjkovo en Timofejevo. It earste plak hearde by it Moskouske patriarchaat en it oare by it Volokolamsker Joazef-kleaster.
It besjen wurdich
Ostasjkov is ien fan de moaiste Russyske provinsjestêden mei noch in relatyf grut tal âlde gebouwen, fral yn neoklassisistyske styl. Ek de lokaasje oan de Seligermar makke fan de stêd in belangryk toeristeplak. thumb|left|250px|Himelfeartkatedraal fan it kleaster fan it Teken It besjen wurdich binne de Opstanningskatedraal (Воскресенский собор; Voskresenski sobor) fan 1689, de Trijefaldichheidskatedraal (Троицкий собор; Troitski sobor) fan 1697, it Kleaster fan de Mem Gods fan it Teken (Знаменский монастырь/Znamenski monastyr) fan 1673 mei de Himelfeartkatedraal (Вознесенский собор; Voznesenski sobor) fan 1730-1748 en it Zjitenny-kleaster (Житенный монастырь; Zjitenny monastyr) fan 1716 mei de Smolensk katedraal (Смоленский собор; Smolenski sobor) op it eilân Klitjen fan 1737-1743 en it riedshûs fan 1720.
List fan planetoïden 69301-69400
Dit is in list fan planetoïden 69301-69400.
Victoria Paris
Priveelibben
Paris is de bêste freondinne fan pornoaktrise Christy Canyon. Hja har twaris troud west. Har earste houlik, mei in Durwood Small, duorre fan 'e tachtiger oant yn 'e njoggentiger jierren. Paris wertroude op 18 septimber 2000 mei har hjoeddeistige man.
Ferbiningstsjerke (De Westereen)
Skiednis
De tsjerke hat likernôch 1450 leden (2015).